CELEX: C2005/217/102
Language: el
Date: 2005-09-03 00:00:00
Title: Υπόθεση Τ-246/05: Προσφυγή της Black & Decker Corporation κατά του Γραφείου Εναρμόνισης στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), που ασκήθηκε στις 4 Ιουλίου 2005

3.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/47
            
         Προσφυγή της Black & Decker Corporation κατά του Γραφείου Εναρμόνισης στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), που ασκήθηκε στις 4 Ιουλίου 2005
   (Υπόθεση Τ-246/05)
   (2005/C 217/102)
   Γλώσσα στην οποία έχει συνταχθεί η προσφυγή: η αγγλική
   Η Black & Decker Corporation, με έδρα το Τοwson, Maryland (ΗΠΑ), εκπροσωπούμενη από τον P. Harris, Solicitor, άσκησε στις 4 Ιουλίου 2005 προσφυγή ενώπιον του Πρωτοδικείου των Ευρωπαϊκών Κοινοτήτων κατά του Γραφείου Εναρμόνισης στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ).
   Η Atlas Copco Aktiebolag, με έδρα τη Στοκχόλμη (Σουηδία), μετείχε επίσης στην ενώπιον του τμήματος προσφυγών διαδικασία.
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την από 19 Απριλίου 2005 απόφαση του πρώτου τμήματος προσφυγών του Γραφείου (υπόθεση R 730/2004-1)·
            
         
               —
            
            
               να κρίνει απαράδεκτη τη διαδικασία ανακοπής Β498 717·
            
         
               —
            
            
               να καταδικάσει το Γραφείο στα δικαστικά έξοδα στα οποία υποβλήθηκε η προσφεύγουσα κατά την παρούσα διαδικασία και κατά την ενώπιον του Γραφείου προσφυγή της.
            
         
      Λόγοι ακυρώσεως και κύρια επιχειρήματα:
   
               Αιτών την καταχώριση κοινοτικού σήματος:
            
            
               Η προσφεύγουσα
            
         
               Κοινοτικό σήμα προς καταχώριση:
            
            
               To εικονιστικό σήμα σε μαύρο και κίτρινο χρώμα, με μορφή εργαλείου για τα προϊόντα της κλάσης 7 (χειροκίνητα φορητά ηλεκτρικά εργαλεία κ.λπ. ).
            
         
               Δικαιούχος του κατά τη διαδικασία ανακοπής αντιταχθέντος σήματος ή διακριτικού γνωρίσματος:
            
            
               Atlas Copco Aktiebolag
            
         
               Aντιταχθέν δικαίωμα επί σήματος ή διακριτικού γνωρίσματος:
            
            
               Μη καταχωρισθέντα σήματα και διακριτικά γνωρίσματα, που χρησιμοποιούνται στις συναλλαγές σε όλα τα κράτη μέλη για τα ηλεκτρικά εργαλεία.
            
         
               Απόφαση του τμήματος ανακοπών:
            
            
               Απόρριψη της ανακοπής ως απαράδεκτης.
            
         
               Απόφαση του τμήματος προσφυγών:
            
            
               Εξαφάνιση της αποφάσεως του τμήματος ανακοπών και αναπομπή της υποθέσεως στο τμήμα ανακοπών για εκ νέου εκδίκαση.
            
         
               Λόγοι ακυρώσεως προβαλλόμενοι με την παρούσα προσφυγή:
            
            
               O προσφεύγων προβάλλει ότι η ανακοπή έπρεπε να κριθεί απαράδεκτη καθόσον δεν προσδιορίζει με επαρκή σαφήνεια τα προηγούμενα σήματα και διακριτικά γνωρίσματα επί των οποίων βασίζεται, κατά παράβαση του κανόνα 18, παράγραφος 1, του κανονισμού 2868/1995 (1).
            
         
      (1)  Κανονισμός (ΕΚ) αριθ. 2868/95 της Επιτροπής, της 13ης Δεκεμβρίου 1995, περί της εφαρμογής του κανονισμού (ΕΚ) αριθ. 40/94 του Συμβουλίου για το κοινοτικό σήμα (ΕΕ L 303, της 15/12/1995, σ. 1).